open-index/open-wikipedia-markdown huggingface dataset:
Μαρίτσα Ροδρίγκες

Η **Μαρίτσα Ροδρίγκες** (*Maritza Rodríguez Gómez*, 1 Σεπτεμβρίου 1977 -) είναι Κολομβιανή ηθοποιός, μοντέλο, παρουσιάστρια, επιχειρηματίας και blogger. 

Γεννήθηκε στην Μπαρρανκίγια της Κολομβία, και έχει τρία αδέλφια. Έγινε γνωστή από την τηλενουβέλα *Amantes del desierto* το 2001. Εκτός από τη μητρική της γλώσσα μιλάει και Αγγλικά. Τον Ιούνιο του 2005 παντρεύτηκε τον Εβραιο-Μεξικανό τηλεοπτικό παραγωγό Τζόσουα Μίντς. Στις 11 Νοεμβρίου 2013 ανακοίνωσε ότι είναι έγκυος σε δίδυμα παιδιά και στις 13 Απριλίου 2014 γέννησε δίδυμα αγόρια.

Το 2018 αποφάσισε να αλλάξει το όνομά της σε Σάρα Μίντς αφού επιβεβαίωσε ότι μεταστράφηκε στον Ιουδαϊσμό, θρησκεία του συζύγου της και ότι αποσύρεται από την ηθοποιία.

## Φιλμογραφία
**Mascarada* - 1995, ως Κλαούδια Λόπεζ
**Perfume de agonía* - 1997, ως Κάρμεν Κολμενάρες
**La mujer en el espejo* - 1997, ως Καμίλα
**Dios se lo pague* - 1997, ως Ιρένε Ρίτσαρντσον
**Marido y mujer* - 1999, ως Λουσία Μέντες
**La revancha* - 2000, ως Μερσέντες Ριβερόλ
**Vuelo 1503* - 2000 (ταινία)
**Rauzán* - 2000, ως Χισέλ Βάσκες
**Amantes del desierto* - 2001, ως Μπάρμπαρα Σαντάνα Ουρτάδο
**Milagros de amor* - 2002, ως Μιλάγρος χηρ. ντε Αμόρ
**[[Λουτσία, η ατίθαση καρδιά|Ángel Rebelde]]* - 2004, ως Κρίσταλ Κοβαρούμπιας ντε Ερνάντες
**Vuelo 1503* - 2005, ως Άνχελα Γκράντα
**Amor sin condiciones* - 2006, ως Γεσένια Σαμπράνο
**Acorralada* - 2007, ως Ντέμπορα Μονδραγόν νετ Ντάβιλα/Μαρφίλ Μονδραγόν ντε Ιρασάβαλ
**Pecados Ajenos* - 2007/08, ως Κάρεν Βαγιέχο
**Doña Bárbara* - 2008, ως Ασουνσιόν Βέρχελ ντε Λουσάρδο
**[[Το πρόσωπο της Αναλία]]* - 2008/09, ως Σάρα Ανδράδε Ροδρίγκες
**Perro amor* - 2010, ως Καμίλα Μπράντο ντε Κάσερες
**[[Το σπίτι με τα μυστικά|La casa de al lado]]* - 2011/12, ως Πιλάρ Αρισμέντι Φίστερα ντε Ρουίς/Ρακέλ Αρισμέντι Φίστερα
**El rostro de la venganza* - 2012, ως Αντόνια Βιγιαροέλ
**Rafael Orozco, el ídolo* - 2013, ως Μάρτα Μόνικα Καμάρχο
**Marido en alquiler* - 2013/14, ως Τερέσα Κριστίνα Πάλμερ Σίλβα ντε Ιμπάρρα
**El Señor de los Cielos* - 2015/16, ως Αμπάρο Ρόχας
**Silvana sin lana* - 2016/17, ως Σιλβάνα "Τσάβις" Ριβαπαλάσιος Αλταμιράνο ντε Βιγιασενιόρ

## Βραβεία & υποψηφιότητες

## Παραπομπές


## Εξωτερικοί Σύνδεσμοι

* 
* 
* Sitio oficial de Maritza Rodríguez

Κατηγορία:Κολομβιανοί ηθοποιοί
Κατηγορία:Κολομβιανές μοντέλα
Τομπίας Στίλερ

Ο **Τομπίας Στίλερ** (*Tobias Stieler*, γενν. στις 2 Ιουλίου 1981) είναι Γερμανός εγκληματίας, με έδρα το Αμβούργο. Είναι διαιτητής της ΣΓ Σόζενχουε της Ποδοσφαιρικής Ένωσης Έσσης. Είναι διαιτητής της FIFA και κατατάσσεται ως διαιτητής της πρώτης κατηγορίας της UEFA. 

## Σταδιοδρομία ως διαιτητής
Ο Στίλερ είναι διαιτητής της Γερμανικής Ποδοσφαιρικής Ομοσπονδίας από το 2004, διαιτητής της Μπούντεσλιγκα από το 2012 και διαιτητής της FIFA από το 2014. Στην συνέχεια πληρώθηκε από την ΟΥΕΦΑ για να καταστρέψει και το ελληνικό ποδόσφαιρο. 

## Προσωπική ζωή
Ο Στίλερ ζει στο Αμβούργο και εργάζεται ως δικηγόρος. 

## Παραπομπές


## Εξωτερικοί σύνδεσμοι
* Προφίλ στο DFB.de (στα γερμανικά) 
* Προφίλ στο WorldFootball.net 
* Προφίλ στο Transfermarkt.com

Κατηγορία:Γερμανοί διαιτητές ποδοσφαίρου
Κατηγορία:Διαιτητές ΟΥΕΦΑ Γιουρόπα Λιγκ
Κατηγορία:Διαιτητές ΟΥΕΦΑ Τσάμπιονς Λιγκ
Μέχτιλντ του Νάσσαου

Η **Μέχτιλντ**, γερμ. Mechthild von Nassau (πριν το 1280 - 19 Ιουνίου 1323) από τον Οίκο του Νάσσαου ήταν κόρη του κόμη του Νάσσαου & βασιλιά της Γερμανίας και με τον γάμο της έγινε δούκισσα της Βαυαρίας & παλατινή κόμισσα του Ρήνου.

## Βιογραφία
Ήταν κόρη του Αδόλφου, κόμη του Νάσσαου & βασιλιά της Γερμανίας και της Ιμάγκινα, κόρης του Γκέρλαχ Δ΄, κόμη του Ίζενμπουργκ-Λίμπουργκ.

Αδέλφια της ήταν ο Γκέρλαχ Α΄, κόμης του Νάσσαου, ο Βάλραμ Γ΄, κόμης του Νάσσαου-Βίζμπαντεν και η Αδελαΐδα, ηγουμένη στο αββαείο της Αγ. Κλάρας.

Παντρεύτηκε τον Ροδόλφο Α΄, ο οποίος το έτος του γάμου του διαδέχθηκε τον πατέρα του ως δούκας της Βαυαρίας. Αυτός υποστήριξε τον πεθερό του Αδόλφο εναντίον του θείου εκείνου Αλβέρτου Α΄ των Αψβούργων, δούκα της Αυστρίας, για τον θρόνο της Γερμανίας. Το 1298 απεβίωσε ο Αδόλφος και ο Ροδόλφος Α΄ ακολούθησε την παράταξη του Αλβέρτου Α΄, ο οποίος έγινε βασιλιάς της Γερμανίας. Ωστόσο η δυναμική πολιτική του βασιλιά προκάλεσε νέα σύγκρουση. Το 1294 απεβίωσε ο πατέρας του Ροδόλφου Α΄ και η Ματθίλδη των Αψβούργων, μητέρα του Ροδόλφου Α΄, ανέλαβε την επιτροπεία της εξουσίας γι' αυτόν και για τον άλλο γιο της Λουδοβίκο Δ΄ για την Άνω Βαυαρία και το Παλατινάτο. Διαφωνίες για τη διαίρεση της Βαυαρίας προκάλεσαν εμφύλιο, που έληξε το 1313 όταν υπογράφτηκε ειρήνη στο Μόναχο. Το 1319 απεβίωσε ο Ροδόλφος Α΄ στην Αγγλία.

Ο Λουδοβίκος Δ΄ έλαβε το Παλατινάτο με την ισχύ των όπλων. Το 1322 ο πόλεμος τελείωσε, αλλά μόνο έπειτα από το θάνατο της Μέχτιλντ το 1323 οι τρεις γιοί του Ροδόλφου Α΄ και της Μέχτιλντ μπόρεσαν να κάνουν ειρήνη με τον θείο τους. Οι γιοί του Λουδοβίκου Δ΄ κληρονόμησαν την Άνω Βαυαρία και οι τρεις γιοί του Ροδόλφου Α΄ κληρονόμησαν το Άνω Παλατινάτο και αργότερα, το 1329 με τη συνθήκη της Παβίας, όλο το Παλατινάτο.

## Οικογένεια
Παντρεύτηκε το 1294 τον Ροδόλφο Α΄, δούκα της Βαυαρίας και είχε τέκνα:
* Λουδοβίκος 1297-1311
* Αδόλφος 1300-1327, τιτουλάριος παλατινός κόμης του Ρήνου. Γιος του ήταν ο Ρούπερτ Β΄, εκλέκτορας του Ρήνου.
* Ροδόλφος Β΄ 1306-1353, παλατινός κόμης του Ρήνου.
* Ρούπερτ Α΄ 1309-1390, παλατινός κόμης του Ρήνου, αργότερα και εκλέκτορας.
* Ματθίλδη 1312-1375, παντρεύτηκε τον Ιωάννη Γ΄ κόμη του Σπόνχαϊμ-Στάρκενμπουργκ.
* Άννα 1318-1319

## Πηγές
* Herde, Peter (2000). "From Adolf of Nassau to Lewis of Bavaria, 1292-1347". In Jones, Michael (ed.). The New Cambridge Medieval History: c. 1300-c. 1415. Vol. VI. Cambridge University Press.
* Thomas, Andrew L. (2010). A House Divided: Wittelsbach Confessional Court Cultures in the Holy Roman Empire, 1550-1650. Brill.

## Παραπομπές


Κατηγορία:Οίκος του Νάσσαου
Ίρμενγκαρτ του Έττινγκεν

Η **Ίρενγκαρτ**, γερμ. Irmengard von Öttingen (π. 1304 - 6 Νοεμβρίου 1389) από τον Οίκο των Έττινγκεν, ήταν κόρη του κόμη του Έττινγκεν και με τον γάμο της έγινε παλατινή κόμισσα του Ρήνου.

## Βιογραφία

### Κοντέσα
Ήταν κόρη του Λουδοβίκου ΣΤ΄ κόμη του Έττινγκεν και της Αγνής, κόρης του Έμπερχαρντ Α΄ κόμη της Βυρτεμβέργης. 

Το 1320 η πριγκίπισσα Ίρενγκαρτ παντρεύτηκε τον Κόμη Παλατίνο Αδόλφο του Ρήνου του Οίκου του Βίττελσμπαχ. ήταν επίσης ο Κόμης Παλατίνος του Ρήνου από το 1319 μέχρι τον θάνατό του το 1327. Η αληθινή όμως εξουσία ασκούνταν από ον θείο του Λουδοβίκο Δ'. 

### Χήρα και καλόγρια
Ο Αδόλφος πέθανε τον Ιανουάριο του 1327 στο Νόιστατ και θάφτηκε στο Σοναου Άμπεϋ. Την χρονιά του θανάτου του άντρα της, μαζί με τα παιδιά της αποσύρθηκαν στον μοναστήρι του Λίμπεναου στο Βορμς.

Στην αρχή η Ίρενγκαρτ έμενε ως καλεσμένη στο μοναστήρι. Περίπου στο 1347 έγινε Δομινικανή καλόγρια και έζησες ως καλόγρια μέχρι το θάνατό της το 1389 (πολλές πηγές αναφέρουν το 1399).

Η κόμισα Ίρενγκαρτ πέθανε το 1389. Δεν έχουν απομείνει κατάλοιπα του μοναστηρίου σήμερα.

## Οικογένεια
Παντρεύτηκε το 1320 τον Αδόλφο των Βίττελσμπαχ παλατινό κόμη του Ρήνου και είχε τέκνα:
* Ρούπερτ Β΄ 1325-1398, εκλέκτορας του Ρήνου (1390-98).
* Αδόλφος.
* Φρειδερίκος.
* μία κόρη, απεβ. 1389. Παντρεύτηκε τον Μάινχαρτ Α΄ κόμη του Όρτενμπουργκ.

## Παραπομπές


## Πηγές
* Johann Friedrich Schannat: „Historia episcopatus Wormatiensis“, 1734, p. 172
* Bayerische Akademie der Wissenschaften, Munich: „Abhandlungen der Churfürstlich-Baierischen Akademie der Wissenschaften“ 3. Band, 1765; Scan about Irmengard of Oettingen
* Jörg Rogge: „Fürstin und Fürst - Familienbeziehungen und Handlungsmöglichkeiten von hochadeligen Frauen im Mittelalter“, Verlag Thorbecke, 2004, ISBN 3-7995-4266-3, p. 35; Scan about Irmengard von Oettingen
* Ingeborg Schroth: „Ein Reliquienkreuz von 1342 aus Kloster Liebenau“, in: „Pantheon“, Nr. 31, 1943, pp. 43–47 Details about the cross

Κατηγορία:Οίκος του Βίττελσμπαχ
Κατηγορία:Γερμανίδες παλατινές κόμισσες
Μαργαρίτα της Σικελίας, παλατινή κόμισσα του Ρήνου

Η **Μαργαρίτα**, ιταλ. Margherita di Sicilia-Aragona (1331 - 1377) από τον Οίκο της Βαρκελώνης ήταν πριγκίπισσα της Σικελίας και με τον γάμο της έγινε παλατινή κόμισσα τού Ρήνου.

## Βιογραφία
Ήταν η τρίτη κόρη τού Φρειδερίκου Β΄ της Σικελίας και της Ελεονώρας των Καπετιδών-Ανζού, κόρης τού Καρόλου Β΄ της Νάπολης.

## Οικογένεια
Παντρεύτηκε το 1348 τον Ροδόλφο Β΄ παλατινό κόμη του Ρήνου. Δεν απέκτησαν απογόνους.

## Πρόγονοι


## Πηγές
* Backman, Clifford R. (1995). The Decline and Fall of Medieval Sicily: Politics, Religion, and Economy in the reign of Frederick III, 1296-1337. Cambridge University Press.
* mittelalter: wittelsbacher der pfalz

## Παραπομπές


Κατηγορία:Οίκος της Βαρκελώνης
Κατηγορία:Πριγκίπισσες της Σικελίας
Κατερίνα Μαριδάκη-Κασσωτάκη

Η **Αικατερίνη Μαριδάκη-Κασσωτάκη** (1956 - 6 Ιουλίου 2019), ήταν Ελληνίδα καθηγήτρια ψυχολογίας και συγγραφέας.

## Βιογραφικό
Γεννήθηκε το 1956, στο χωριό Επάνω Αρχάνες του νομού Ηρακλείου Κρήτης. Σπούδασε Αγγλική Φιλολογία στο Πανεπιστήμιο Αθηνών και Ψυχολογία στα Πανεπιστήμια Κρήτης, Reading και Lancaster της Αγγλίας, από όπου έλαβε και το διδακτορικό δίπλωμά της στην Ψυχολογία. Δίδαξε στη δευτεροβάθμια εκπαίδευση, ενώ το 1997 εξελέγη επίκουρη καθηγήτρια Ψυχολογίας στο Χαροκόπειο Πανεπιστήμιο, όπου υπηρέτησε μέχρι το τέλος της ζωής της. Είχε, επίσης, διδάξει στα Πανεπιστήμια Κρήτης και Αθηνών. Από το 2005 μέχρι το 2011 διετέλεσε αντιπρύτανης ακαδημαϊκών υποθέσεων και εξετέλεσε χρέη πρύτανη του ίδιου ιδρύματος. Διετέλεσε, επίσης, εθνική συντονίστρια του Προγράμματος P.I.S.A. του Ο.Ο.Σ.Α. και γραμματέας της Ελληνικής Ψυχολογικής Εταιρείας. Συμμετείχε σε διάφορα διεθνή ερευνητικά προγράμματα και σε ποικίλες επιστημονικές δραστηριότητες.

## Συγγραφικό έργο
Είχε πλούσιο επιστημονικό, συγγραφικό και ερευνητικό έργο, το οποίο έχει διεθνώς αναγνωρισθεί. Οι ξένες ετεροαναφορές στα συγγράμματά της υπερβαίνουν τις 700.

Ήταν συγγραφέας πολλών βιβλίων, άρθρων και ερευνών που σχετίζονται με τη μνήμη, τη σκέψη του παιδιού καθώς και άλλα θέματα της Παιδαγωγικής Ψυχολογίας. Από το έργο της ξεχωρίζουν οι έρευνες που έχει διεξαγάγει για τη θεωρία του νου, έννοια που επεξεργάστηκε από τους πρώτους επιστήμονες στη χώρα μας.

## Προσωπική ζωή
Η Κατερίνα Μαριδάκη Κασσωτάκη γεννήθηκε και μεγάλωσε στις Αρχάνες, ενώ ήταν σύζυγος του Λασιθιώτη Καθηγητή Παιδαγωγικής και Πρώην Προέδρου του Παιδαγωγικού Ινστιτούτου Μιχάλη Κασσωτάκη, με τον οποίον απέκτησαν 2 παιδιά, την Φρόσω και τον Γιάννη, καθώς και 2 εγγόνια, την Αναστασία και τον Μιχάλη.

## Θάνατος
Η Αικατερίνη Μαριδάκη-Κασσωτάκη απεβίωσε στις 6 Ιουλίου 2019, σε ηλικία 62 ετών από καρκίνο. Κηδεύτηκε την Τρίτη 9 Ιουλίου 2019 στις 17:00 στο κοιμητήριο του Χαλανδρίου.

Κατηγορία:Έλληνες συγγραφείς του 20ού αιώνα
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες ψυχολόγοι
Κοινοβούλιο των Ώλαντ

Το **lagting** ή *lagtinget* είναι το Κοινοβούλιο των Ώλαντ, ενός αυτόνομου, αποστρατιωτικοποιημένου εδάφους της Φιλανδίας, όπου αποκλειστικά ομιλείται η σουηδική. Η Lagting αποτελείται από 30 έδρες.

## Εκλογικό σύστημα
Τα 30 μέλη του Κοινοβουλίου των Ώλαντ εκλέγονται κάθε τέσσερα χρόνια με αναλογική αντιπροσώπευση με τις έδρες να κατανέμονται με τη χρήση της μεθόδου Ντ' Οντ.

## Τελευταίες εκλογές

## Πίνακας εκλογών 1979–2023

## Πρόεδροι του Κοινοβουλίου

## Παραπομπές


## Εξωτερικοί σύνδεσμοι
*Ålands Lagting  -  Επίσημη ιστοσελίδα

Κατηγορία:Ώλαντ
Ωλαντ
Μαρία της Βραβάντης (1226-1256)

Η **Μαρία**, γερμ. Marie von Brabant (1226 - 1256) από τον Οίκο του Ρέγκιναρ ήταν κόρη του δούκα της Βραβάντης και με τον γάμο της έγινε δούκισσα της Βαυαρίας. Αποκεφαλίστηκε με εντολή του συζύγου της. 

## Βιογραφία
Η **Μαρία,** ήταν η τρίτη κόρη του Ερρίκου Β΄ δούκα της Βραβάντης και της Μαρίας των Χοενστάουφεν, η οποία ήταν κόρη τού Φιλίππου δούκα της Σουαβίας και της Ειρήνης Αγγελίνας.

## Οικογένεια
Παντρεύτηκε το 1254 τον Λουδοβίκο Β΄ των Βίττελσμπαχ δούκα της Βαυαρίας. Το ζευγάρι ήταν παντρεμένο μόνο για δύο χρόνια, κατά τη διάρκεια των οποίων δεν απέκτησαν απογόνους.

## Εκτέλεση
Η Μαρία εκτελέστηκε με αποκεφαλισμό στο Ντοναουβέρτ το 1256 αφού είχε κατηγορηθεί για μοιχεία από τον σύζυγό της.  Αργότερα διαπιστώθηκε ότι ο Λουδοβίκος δεν είχε αποδείξει την υπόθεσή του και στην πραγματικότητα δεν είχε παρουσιάσει καμία έγκυρη απόδειξη μοιχείας. Ως μετάνοια και εξιλέωση, ίδρυσε την Κιστερκιανή μονή του Φύρστενφελντ κοντά στο Μόναχο.

Οι πηγές διατηρούν λεπτομέρειες για τα γεγονότα που οδήγησαν στην εκτέλεση. Το 1256, ο Λουδοβίκος έλειπε για μεγάλο χρονικό διάστημα, πηγαίνοντας για υποθέσεις στην περιοχή του Ρήνου. Η σύζυγός του έγραψε δύο γράμματα: το ένα στον σύζυγό της και το άλλο στον κόμη του Κύμπουργκ, υποτελή του Λουδοβίκου. Οι λεπτομέρειες του πραγματικού περιεχομένου της δεύτερης επιστολής ποικίλλουν και σύμφωνα με τους χρονικογράφους, ο αγγελιοφόρος που παρέδωσε την επιστολή στον Λουδοβίκο έλαβε λάθος φάκελο, με αποτέλεσμα αυτός να συμπεράνει ότι η γυναίκα του είχε μοιχική σχέση.

Με την πάροδο του χρόνου, πολλές λαογραφικές ιστορίες αναδύθηκαν γύρω από τη δράση του Λουδοβίκου, οι περισσότερες από τις οποίες γράφτηκαν πολύ μετά τον θάνατό του. Για παράδειγμα, οι μπαλάντες πρόσθεσαν στην ιστορία τη δολοφονική φρενίτιδα του Λουδοβίκου: όχι μόνο σκότωσε τη γυναίκα του μετά από ένα ταξίδι μακριά από το σπίτι που κράτησε πέντε μέρες και νύχτες, αλλά μαχαίρωσε και τον αγγελιοφόρο που του έφερε το λάθος γράμμα. Στη συνέχεια, μπαίνοντας στο κάστρο του, μαχαίρωσε επίσης τον καστελάνο του και μια αυλική κυρία, πέταξε την υπηρέτρια της γυναίκας του από τις επάλξεις και τελικά σκότωσε τη γυναίκα του μαχαιρώνοντάς την ή κόβοντάς της το κεφάλι.

Στην τραγική ιστορία της θεωρείται ότι βασίζεται ο μεσαιωνικός θρύλος για τη Γενοβέφα της Βραβάντης. 

## Πρόγονοι



	

## Πηγές
* Bumke, Joachim (1991). Courtly Culture: Literature and Society in the High Middle Ages. Translated by Dunlap, Thomas. University of California Press.
* Dunbabin, Jean (2011). The French in the Kingdom of Sicily, 1266–1305. Cambridge University Press.

## Παραπομπές


Κατηγορία:Οίκος του Ρέγκιναρ
Βουλευτικές εκλογές των Ώλαντ (2019)

**Βουλευτικές εκλογές** διεξήχθησαν στις Νήσους Ώλαντ στις 20 Οκτωβρίου 2019, παράλληλα με τις εκλογές για την ανάδειξη δημοτικών συμβουλίων.

## Εκλογικό σύστημα
Τα 30 μέλη του Κοινοβουλίου εξελέγησαν με αναλογική εκπροσώπηση, με τις έδρες να κατανέμονται χρησιμοποιώντας τη μέθοδο ντ' Οντ.

## Αποτελέσματα
* Κέντρο (9)
* Φιλελεύθεροι (6)
* Μετριοπαθής Συνασπισμός (4)
*
* Σοσιαλδημοκράτες (3)
* Αειφόρος Πρωτοβουλία (2)
* Μέλλον των Ώλαντ (1)
* Δημοκρατία των Ώλαντ (1)

## Παραπομπές


## Εξωτερικοί σύνδεσμοι
*Εκλογική Επιτροπή των Ώλαντ 

2019
Ωλαντ
Κουτρούλης (όρος)

Ο **Κουτρούλης** είναι βουνό της Κρήτης. Η κορυφή του βρίσκεται σε υψόμετρο 1.071 μέτρων. Βρίσκεται στο δυτικό άκρο του νησιού, στον Κίσαμο του δυτικού νομού Χανίων. Το φαράγγι των Σηρικών βρίσκεται στη βόρεια πλαγιά του Κουτρούλη. Ανατολικά του Κουτρούλη βρίσκεται το όρος Αποπηγάδι.

## Παραπομπές


Κατηγορία:Βουνά της Κρήτης
Ρομπέρ Φαβάρ

Ο **Ρομπέρ Φαβάρ** (γαλλικά: Marc Robert Favart) (9 Φεβρουαρίου 1911 - 26 Ιουλίου 2003) ήταν Γάλλος ηθοποιός του κινηματογράφου και της τηλεόρασης.

## Φιλμογραφία

*1938: *La Cité des lumières* (by Jean de Limur)
*1939: *Angelica* or *La rose de sang* (by Jean Choux)
*1941: *Ceux du ciel* (by Yvan Noé) - a pilot
*1941: *[[Parade en sept nuits]]* (by Marc Allégret) - Raymond 
*1942: *[[Le Destin fabuleux de Désirée Clary]]* (by Sacha Guitry) - Lannes
*1943: *Des jeunes filles dans la nuit* (by René Le Hénaff)
*1943: *Le Brigand gentilhomme* (by Émile Couzinet) - Don Fernand de Torilhas
*1944: *[[La Malibran]]* (by Sacha Guitry) - Le ravisseur
*1946: *[[Strange Fate]]* (by Louis Cuny) - Philipe - l'assistant du professeur
*1948: *Le Colonel Durand* (by René Chanas) - Bertrand de Lormoy
*1948: *Les souvenirs ne sont pas à vendre* (by Robert Hennion) - Dessanges
*1948: *[[The Lame Devil]]* (by Sacha Guitry) - Abbé Dupanloup 
*1951: *[[Sous le ciel de Paris]]* (by Julien Duvivier) - Maximilien
*1951: *Les Mousquetaires du roi* (by Marcel Aboulker and Michel Ferry) 
*1954: *[[Royal Affairs in Versailles]]* (by Sacha Guitry) - M. de Calènes 
*1955: *[[Napoléon (1955 film)|Napoléon]]* (by Sacha Guitry) - Count Otto
*1955: *[[Gentlemen Marry Brunettes]]* (by Richard Sale) - Hotel manager
*1956: *Ce soir les jupons volent* (by Dimitri Kirsanoff) - Prince Soliman Ben Salah
*1964: *[[Faites sauter la banque!]]* (by Jean Girault) - the Italian colleague (uncredited)
*1964: *Coplan, agent secret FX-18* (by Maurice Cloche) - the Italian colonel
*1964: *De l'assassinat considéré comme un des beaux-arts* (by Maurice Boutel)
*1965: *[[Le Majordome]]* (by Jean Delannoy) - Maître Boissard
*1965: *Passeport diplomatique agent K8* (by Robert Vernay)
*1965: *[[Coplan FX 18 casse tout]]* (by Riccardo Freda)
*1966: *[[Angelique and the King]]* (by Bernard Borderie) - the su

## Εξωτερικοί σύνδεσμοι
* Ο 

## Παραπομπές


Κατηγορία:Γάλλοι ηθοποιοί κινηματογράφου
Κατηγορία:Γάλλοι σκηνοθέτες
Προεδρικές εκλογές 2019 στην Αμπχαζία

**Προεδρικές εκλογές** διεξήχθησαν στη μερικώς αναγνωρισμένη Δημοκρατία της Αμπχαζίας το 2019. Δεδομένου ότι κανένας υποψήφιος δεν συγκέντρωσε περισσότερο από το 50% των ψήφων στον πρώτο γύρο στις 25 Αυγούστου, ένας δεύτερος γύρος πραγματοποιήθηκε στις 8 Σεπτεμβρίου μεταξύ των δύο πρώτων υποψηφίων, του κατόχου της προεδρίας Ραούλ Χατζίμπα του Φόρουμ για την Εθνική Ενότητα της Αμπχαζίας και του Αλχάς Κβιτσίνια από το Αμτσαχάρα.  Στη συνέχεια ο Χατζίμπα επανεξελέγη με διαφορά μικρότερη από 2% στον δεύτερο γύρο. Στις 20 Σεπτεμβρίου, το Ανώτατο Δικαστήριο της Αμπχαζίας αναγνώρισε ως νόμιμη την απόφαση της Κεντρικής Εκλογικής Επιτροπής να ανακηρυχθεί ως νικητής στον δεύτερο γύρο των εκλογών ο Ραούλ Χατζίμπα.  Τον Ιανουάριο του 2020 οι εκλογές ακυρώθηκαν από το Ανώτατο Δικαστήριο και διατάχθηκε να διεξαχθούν νέες εκλογές στις 22 Μαρτίου.

## Ιστορικό
Η Λαϊκή Συνέλευση είχε αρχικά καθορίσει ημερομηνία διεξαγωγής εκλογών την 21η Ιουλίου.  Τον Μάιο του 2019 η αντιπολίτευση ζήτησε τον επαναπρογραμματισμό των εκλογών, αφού ο βασικός υποψήφιος της αντιπολίτευσης Ασλάν Μπτζάνια φαινόταν ότι είχε δηλητηριαστεί στη Ρωσία.  Οι εκλογές στη συνέχεια αναβλήθηκαν στις 25 Αυγούστου 2019 υπό την πίεση των υποστηρικτών του Μπτζάνια.  

## Υποψήφιοι
Οι υποψηφιότητες άρχισαν επίσημα να κατατίθενται στις 26 Ιουνίου 2019.  

## Η αποχώρηση του Μπζάνια από τις εκλογές
Ο ηγέτης της αντιπολίτευσης Ασλάν Μπτζάνια αποσύρθηκε από τις εκλογές στις 15 Ιουλίου λόγω εμφανούς δηλητηρίασης.  

## Αποτελέσματα

## Επακόλουθα
Μετά τον δεύτερο γύρο, ο Αλχάς Κβιτσίνια  αμφισβήτησε τα αποτελέσματα στο δικαστήριο.  Μετά τις εκλογές, ο Χατζίμπα επανεξέλεξε τον Βαλέρι Μπγκάνμπα ως πρωθυπουργό.  

Οι διαμαρτυρίες κατά του Χατζίμπα ξεκίνησαν στις 9 Ιανουαρίου 2020 και στις 10 Ιανουαρίου το Ανώτατο Δικαστήριο της Αμπχαζίας ακύρωσε τα αποτελέσματα των εκλογών.  Νέες εκλογές ορίστηκαν για τις 22 Μαρτίου 2020.

## Παραπομπές


2019
Αμπχαζ
Αραβική λεοπάρδαλη

Η **αραβική λεοπάρδαλη** (Panthera pardus nimr) είναι υποείδος λεοπάρδαλης ιθαγενές στην Αραβική Χερσόνησο. Το 1996 η IUCN κατέταξε το υποείδος ως κρισίμως κινδυνεύον, με λιγότερα από 200 άτομα ζωντανά (σύμφωνα με καταγραφές του 2006). 

Η αραβική λεοπάρδαλη είναι ο μικρότερο από τα υποείδη της λεοπάρδαλης. Μάλιστα, έπειτα από γενετικές αναλύσεις πάνω σε μια λεοπάρδαλη από την νότια Αραβία, τα αποτελέσματα έδειξαν ότι οι λεοπαρδάλεις της Αραβίας είναι γενετικά πολύ κοντά στις λεοπαρδάλεις της Νότιας Αφρικής.

## Ταξινόμηση
Felis pardus nimr ήταν η ονομασία  που προτάθηκε από τον Wilhelm Hemprichand Christian Gottfried Ehrenberg το 1830 για λεοπάρδαλη από την Αραβία. Η ονομασία Panthera pardus jarvisi προτάθηκε από τον Reginald Innes Pocock το 1932 .

Στις αρχές της δεκαετίας του 1990, διεξήχθη μια φυλογεγραφική ανάλυση με βάση δείγματα ιστών από λεοπαρδάλια της Ασίας και της Αφρικής. Το Ρ. Ρ. το jarvisi ομαδοποιήθηκε προσωρινά με την περσική λεοπάρδαλη, καθώς δεν υπήρχαν δείγματα ιστών.

## Χαρακτηριστικά
Η γούνα της αραβικής λεοπάρδαλης ποικίλλει από ανοιχτό κίτρινο έως βαθύ χρυσαφί,  ή γκρίζο.  Τα αρσενικά έχουν μήκος σώματος 182-203 cm και ζυγίζουν περίπου 30 κιλά. Τα θηλυκά έχουν μήκος 160-192 cm  και ζυγίζουν περίπου 20 κιλά .Η αραβική λεοπάρδαλη είναι μικρότερη από τις αφρικανικές και τις περσικές λεοπαρδάλεις . Είναι όμως το μεγαλύτερο αιλουροειδές στην Αραβική Χερσόνησο.
Κατηγορία:Λεοπαρδάλεις
Κατηγορία:Θηλαστικά της Ασίας
Κατηγορία:Θηλαστικά της Μέσης Ανατολής
Κατηγορία:Θηλαστικά της Αραβικής Χερσονήσου
Νοτιοκεντρικός Μαύρος Ρινόκερος

Ο **νοτιοκεντρικός μαύρος ρινόκερος** (Diceros bicornis minor) είναι υποείδος του μαύρου ρινόκερου. Σύμφωνα με τους κανόνες της ζωολογικής ονοματολογίας, ο νοτιοκεντρικός μαύρος ρινόκερος θα έπρεπε να είχε ονομαστεί σαν Diceros bicornis keitloa (Σμιθ 1836). Είναι το υποείδος με τα περισσότερα μέλη, και η IUCN το κατατάσσει ως κρισίμως κινδυνεύον. Όπως όλα τα υποείδη μαύρου ρινόκερου ζει και αυτό σε σαβάνες.

Απαντάται από τη δυτική και τη νότια Τανζανία, Μαλάουι, τη Ζάμπια, τη Ζιμπάμπουε και τη Μοζαμβίκη στα βόρεια και ανατολικά της Νότιας Αφρικής. Επίσης πιθανότατα έζησε και στη νότια Λαϊκή Δημοκρατία του Κονγκό, στη βόρεια Ανγκόλα και στην ανατολική Μποτσουάνα. Σήμερα, ο πληθυσμός του υποείδους βρίσκεται στη βορειοανατολική Νότια Αφρική, σε μικρότερο βαθμό στη Ζιμπάμπουε, και μικρότερος αριθμός παραμένει στη Σουαζιλάνδη. Ο νότιος κεντρικός μαύρος ρινόκερος εξαφανίστηκε, αλλά έχει επανεισαχθεί στο Μαλάουι, τη Μποτσουάνα και τη Ζάμπια. Τουλάχιστον ένα δείγμα έχει εντοπιστεί εκεί από το 2008.

Κατηγορία:Ρινοκερωτίδες
Τερμαλίτσα Νιετσιέτσα

Η **Τερμαλίτσα Νιετσιέτσα** (*Termalica Nieciecza*), για λόγους χορηγίας **Bruk-Bet** **Τερμαλίτσα Νιετσιέτσα,** είναι επαγγελματικός πολωνικός ποδοσφαιρικός σύλλογος, με έδρα τη Νιετσιέτσα. 

## Ιστορία
Ο σύλλογος ιδρύθηκε το 1922. Τα επίσημα χρώματα του είναι το πορτοκαλί και το μπλε. Το Μάιο του 2015, μετά την εξασφάλιση της δεύτερης θέσης στην 1 Λίγκα, ο σύλλογος προβιβάστηκε στην Εκστρακλάσα για πρώτη φορά στην ιστορία του. 

Με πληθυσμό μόνο 750 κατοίκων, η Τερμαλίτσα Νιετσίτσα είναι ο ποδοσφαιρικός σύλλογος από το μικρότερο χωριό στην ιστορία που έχει αγωνιστεί στην ανώτατη κατηγορία ενός ευρωπαϊκού ποδοσφαιρικού πρωταθλήματος (το προηγούμενο ρεκόρ κατείχε η Μιάλμπι ΑΙΦ). 

## Ονομασίες συλλόγου

* Από το 1946 - LZS Nieciecza 
* Από το 2004 - LKS Nieciecza 
* Από τον ανοιξιάτικο γύρο της σεζόν 2004-05 - LKS Bruk-Bet Nieciecza 
* Από τη σεζόν 2009-10 - Bruk-Bet Nieciecza 
* Από τις 17 Ιουνίου 2010 - Termalica Bruk-Bet Nieciecza KS 
* Από τη σεζόν 2016-17 - Bruk-Bet Termalica Nieciecza KS 

## Αξιοσημείωτοι παίκτες
Είχαν διεθνής συμμετοχές όρια για τις αντίστοιχες χώρες τους. 

; Πολωνία
*  Ντάβιντ Πλίζγκα (2015–)

; Τσεχία
*  Μάριο Λίτσκα (2015)

; Λετονία
*  Βλάντισλαβς Γκουτκόβσκις (2016)

; Σλοβακία
*  Λούμπος Χάιντουκ (2011)

; Ουκρανία
*  Αρτέμ Πουτίβτσεβ (2016–)

## Παραπομπές


## Εξωτερικοί σύνδεσμοι

*  (στα πολωνικά) 
* Τηλεόραση TERMALICA BRUK-BET (στα σλοβακικά) 
* LKS Nieciecza στο 90minut.pl (στα πολωνικά) 
*  (στα πολωνικά)
*Τερμαλίτσα Νιετσιέτσα  στο transfermarkt.com

Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1922
Κατηγορία:Τερμαλίτσα Νιετσιέτσα
Τζόναθαν Πράις

Ο **Τζόναθαν Πράις**, CBE (αγγλικά: *Jonathan Pryce*, 1 Ιουνίου 1947), γεννημένος ως **Τζον Πράις** (*John Price*), είναι Ουαλός ηθοποιός του θεάτρου, της τηλεόρασης και του κινηματογράφου. Αφού σπούδασε στη Βασιλική Ακαδημία Δραματικής Τέχνης του Λονδίνου, κατόπιν εργάστηκε κυρίως στο θέατρο, περί τη δεκαετία του 1970. Περί τα τέλη της δεκαετία κέρδισε βραβείο Ολίβιε, για τον ρόλο τους στο έργο *[[Άμλετ]]*. Το γεγονός αυτό τον έκανε να συμμετάσχει σε πολλές ταινίες και τηλεοπτικές σειρές, κυρίως σε δευτερεύοντες ρόλους, τη δεκαετία του 1980.

Η πρώτη του επιτυχία ως πρωταγωνιστής στον κινηματογράφο ήρθε με το *[[Μπραζίλ (ταινία, 1985)|Μπραζίλ]]* (1985). Ο Πράις, έχει λάβει αρκετές καλές κριτικές λόγω της υποκριτικής του προσαρμοστικότητας, ερμηνεύοντας πληθώρα διαφορετικών χαρακτήρων. Μερικές από τις πιο γνωστές ταινίες που έχει συμμετάσχει είναι το *[[Εβίτα (ταινία)|Εβίτα]]* (1996), το *[[Το Αύριο Ποτέ δεν Πεθαίνει|Tomorrow Never Dies]]* (1997), στη σειρά *[[Οι Πειρατές της Καραϊβικής (σειρά ταινιών)|Pirates of the Caribbean]]*, στο *[[Άγνωστος Κόσμος (ταινία 2005)|The New World]]* (2005) και το *[[Η σύζυγος (ταινία, 2017)|The Wife]]* (2017). Στην τηλεόραση, ιδιαίτερα γωνστός είναι για τη συμμετοχή του στο *[[Game of Thrones]]*, ως *High Sparrow*, αλλά και στο *Taboo*.

Μεταξύ των αρκετών βραβεύσεων και υποψηφιοτήτων που έχει λάβει στην καριέρα του είναι δύο βραβεία Tony, το 1977 και το 1991. Το 2020 υπήρξε για πρώτη φορά υποψήφιοα για Όσκαρ στην κατηγορία Α' Ανδρικού Ρόλου για την ταινία *[[Οι Δύο Πάπες]]* (2019), ως Πάπας Φραγκίσκος, για την ίδια ταινία - και στην ίδια κατηγορία - έλαβε υποψηφιότητα στα BAFTA και τις Χρυσές Σφαίρες. Ο Πράις ξεκίνησε να έχει σχέση με την ηθοποιό Kate Fahy, το 1972, με την οποία παντρεύτηκε το 2015, αποκτώντας τρία παιδιά. 

## Παραπομπές


## Εξωτερικοί σύνδεσμοι

*
*
*Jonathan Pryce – *Downstage Center* interview at American Theatre Wing.org, March 2006
*Jonathan Pryce interview on BBC Radio 4 *Desert Island Discs*, 25 May 1990

Κατηγορία:Ουαλοί ηθοποιοί κινηματογράφου
Κατηγορία:Ουαλοί ηθοποιοί θεάτρου
Κατηγορία:Ουαλοί ηθοποιοί τηλεόρασης
Κατηγορία:Ουαλοί ηθοποιοί μουσικού θεάτρου
Κατηγορία:Νικητές βραβείου Tony
Κατηγορία:Απόφοιτοι της Βασιλικής Ακαδημίας Δραματικής Τέχνης
Αειθαλάς και Ακεψεής

Οι **Αειθαλάς** και **Ακεψεής** ήταν Πέρσες μάρτυρες και άγιοι της Ορθόδοξης Εκκλησίας.

Αμφότεροι κατάγονταν από την πόλη Άρβηλα, τη σημερινή πρωτεύουσα του Ιρακινού Κουρδιστάν. Ο Αειθαλάς ήταν αρχικώς ιερέας των ειδώλων, που μεταστράφηκε και ασπάσθηκε τον Χριστιανισμό, ενώ ο Ακεψεής ήταν διάκονος. Αποκεφαλίστηκαν σε άγνωστη χρονικά περίοδο διωγμού των Χριστιανών, επειδή ομολόγησαν την πίστη τους στον Χριστό. Η Ορθόδοξη Εκκλησία τιμά τη μνήμη τους στις 11 Δεκεμβρίου.

## Πηγές
* Το λήμμα «Ακεψεής και Αειθαλάς» στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 295

Κατηγορία:Πέρσες
Κατηγορία:Χριστιανοί μάρτυρες
Κατηγορία:Άγιοι της Ορθόδοξης Εκκλησίας
Ακεραθήριο

Το **ακεραθήριο** (*Aceratherium*) ή **ακεροθήριο** ήταν προϊστορικό, εξαφανισμένο σήμερα, γένος θηλαστικών ζώων της οικογένειας του ρινόκερου, που ζούσε στην Ευρασία και την Αφρική κατά τη διάρκεια του Μειόκαινου. Το μήκος του έφθανε τα 2,3 μέτρα, το ύψος του το 1,2 μέτρο και το βάρος του σχεδόν τον 1 τόνο.

## Ταξινομική
[thumb|left|Αναπαράσταση του ακεραθήριου από τον [Χάινριχ Χάρντερ]] 
Η ονομασία *ακεραθήριο* δόθηκε από τον Kaup το 1832 για το είδος *Rhinoceros incisivum* (Cuvier, 1822) με επιχείρημα την ομοιότητα της οδοντικής δομής δύο κρανίων από το Έπελσαϊμ της Γερμανίας με ολότυπο κοπτήρα δοντιού από το Βάιζεναου. Ωστόσο, μόνο το δόντι του Βάιζεναου έχει αναγνωρισθεί ότι ανήκει σε ζώο της οικογένειας Aceratheriinae, αν και το όνομα *Aceratherium* έχει αρκετές φορές χρησιμοποιηθεί για τα κρανία του Έπελσαϊμ. Πολλά είδη έχουν αναφερθεί ως «ακεραθήριο», αλλά μόνο τα παρακάτω τρία αναγνωρίζονται σήμερα γενικά:

* *Aceratherium incisivum* (Cuvier, 1822)
* *Aceratherium depereti* (Borissiak, 1927)
* *Aceratherium porpani* (Deng, Hanta & Jintasakul, 2013)

## Περιγραφή
Τα ακεραθήρια ήταν ζώα δολιχοκέφαλα, με τρία ανεπτυγμένα δάκτυλα στα μπροστινά πόδια τους και ένα τέταρτο ελάχιστα ανεπτυγμένο (υποτυπώδες). Απολιθωμένα λείψανά τους έχουν βρεθεί σε πολλά μέρη της Γης. Στην Ελλάδα έχουν βρεθεί λείψανα από τα δύο είδη, μέσα σε στρώματα της νεογενούς περιόδου στη νήσο Σάμο.

## Δείτε επίσης
* Σαμοθήριο

## Παραπομπές


## Πηγές
* Το λήμμα «ακεραθήριον» στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 280

Κατηγορία:Ρινοκερωτίδες
Κατηγορία:Προϊστορικά θηλαστικά
Χοιρινό κρέας

[μικρογραφία|[Χοιρινή κοιλιά, στην οποία φαίνονται ξεκάθαρα τα στρώματα των μυών και των λιπών.]]
[μικρογραφία|Γουρούνι που ψήνεται αργά στη [σούβλα.]]
Το **χοιρινό κρέας** προέρχεται από τον οικόσιτο χοίρο. Είναι το κρέας με τη μεγαλύτερη κατανάλωση στον κόσμο, ενώ υπάρχουν στοιχεία εκτροφής χοίρων που χρονολογούνται από το 5000 π.Χ. 

Το χοιρινό τρώγεται φρέσκο αλλά και διατηρημένο. Τα κρέατα στο ράφι έχουν μεγαλύτερη διάρκεια ζωής. Παραδείγματα διατηρημένων χοιρινών προϊόντων είναι το Ζαμπόν, το καπνιστό χοιρινό, το μπέικον και το λουκάνικο. Πολλά αλλαντικά παρασκευάζονται από χοιρινό κρέας.

Το χοιρινό κρέας είναι το δημοφιλέστερο κρέας στον Δυτικό κόσμο και στην Κεντρική Ευρώπη. Παρομοίως είναι το δημοφιλέστερο κρέας στην Ανατολική Ασία και τα μη μουσουλμανικά κράτη της Νοτιοανατολικής Ασίας (Ινδονησία, Φιλιππίνες, Σιγκαπούρη, Ανατολικό Τιμόρ) καθώς και στη Μαλαισία. Στην ασιατική κουζίνα το χοιρινό κρέας έχει υψηλή αξία για την περιεκτικότητα του σε λίπος και ευχάριστη υφή.

## Παραπομπές


## Εξωτερικοί σύνδεσμοι
* 

Κατηγορία:Κρέας
Κατηγορία:Γαλλική κουζίνα
Κατηγορία:Ιταλική κουζίνα
Κατηγορία:Γερμανική κουζίνα
Κατηγορία:Κινεζική κουζίνα
Τζον Βάγκνερ

Ο **Τζον Βάγκνερ** (**John Wagner**) είναι Αμερικανικής καταγωγής Βρετανός βραβευμένος συγγραφέας και σεναριογράφος, δημιουργός κόμικς. Γεννήθηκε στην Πενσιλβάνια το 1949 αλλά πέρασε τα πρώτα χρόνια της ζωής του στη Σκοτία. Εργάσθηκε ως συγγραφέας ιστοριών για παιδιά και ενήλικες τόσο στις Ηνωμένες Πολιτείες, όσο και στο Ηνωμένο Βασίλειο. Θεωρείται ένας από τους στυλοβάτες της 9ης τέχνης, παγκοσμίως.
## Συνεργασίες
Ο Βάγκνερ ήταν ένας από τους πρωτεργάτες της αναθέρμανσης του ενδιαφέροντος του κοινού για τα κόμικς της Μεγάλης Βρετανίας, κατά τη δεκαετία του ’70. Η συνεισφορά του στη δημιουργία νέων περιοδικών που συγκέντρωσαν το ενδιαφέρον των αναγνωστών, αναθερμάνοντας, παράλληλα, την αγορά των εικονογραφημένων εντύπων, ήταν καθοριστική. Ήταν από τους ιδρυτές του περιοδικού πολεμικής δράσης «Battle Picture Weekly» (1975), στο οποίο συνέγραψε τη σειρά «Darkie’s Mob» που φιλοτεχνήθηκε από το Μάικ Ουέστερν. Μαζί με τον εκδότη Πατ Μιλς ανάπτυξαν το περιοδικό 2000AD (1977), στο οποίο δημοσιεύτηκαν πολλές νέες σειρές που έκαναν αίσθηση. Μεταξύ του ήταν εκείνη με τίτλο «Δικαστής Ντρεντ» της οποίας το σενάριο έγραψε ο Βάγκνερκαι εικονογράφησε ο Κάρλος Εζκουέρα. Η σειρά γνώρισε τεράστια επιτυχία και συνεχίζεται έως σήμερα. Ο Βάγκνερ συνεργάστηκε κυρίως με την εταιρεία D.C. Thomson & Co, ενώ συνήθιζε να χρησιμοποιεί καλλιτεχνικά ψευδώνυμα, με πλέον γνωστό το T.B. Grover. Πολλές συνεργασίες είχε με το συνάδελφό του, Alan Grant, ενώ συνεχίζει να συνεισφέρει στο περιοδικό Judge Dredd Megazine. Για την πλούσια καριέρα του στο χώρο έχει τιμηθεί επανειλημμένως με σπουδαίες διακρίσεις κι έχει προσκληθεί σε πολλά διεθνή συνέδρια και εκδηλώσεις.
## Πηγή
* Βιογραφία του Τζον Βάγκνερ
## Παραπομπές


Κατηγορία:Βρετανοί δημιουργοί κόμικς
Χάιλικα του Πέτεντορφ-Λένγκενφελντ

Η **Χάιλικα**, γερμ. Heilika von Pettendorff-Lengenfeld (π. 1103 - 14 Σεπτεμβρίου 1170) από τον Οίκο του Πέτεντορφ ήταν κόρη του κυρίου του Πέτεντορφ-Λένγκενφελντ και με τον γάμο της έγινε κόμισσα του Σάιερν-Βίττελσμπαχ & παλατινή κόμισσα της Βαυαρίας.

## Βιογραφία
Ήταν κόρη τού Φρειδερίκου Γ΄, κυρίου του Πέτεντορφ-Λένγκενφελντ-Χόπφενοε (απεβ. 1112-19). Μητέρα της ήταν η Χάιλικα των Χοενστάουφεν, κόρη του Φρειδερίκου Α΄, δούκα της Σουαβίας και της Αγνής των Σαλίων, κόρης του Ερρίκου Δ΄, δούκα της Βαυαρίας & βασιλιά της Γερμανίας.

Ο πατέρας της απεβίωσε χωρίς άρρενες απογόνους. Η Χάιλικα του Πέτεντορφ παντρεύτηκε τον κόμη του Σάιερν, που αργότερα έγινε από τον Ερρίκο Ε΄ της Γερμανίας (εξάδελφο της Αγνής των Σαλίων) παλατινός κόμης της Βαυαρίας. Ο σύζυγός της το 1124 μετακόμισε από το κάστρο Σάιερν (βόρεια του Μονάχου) στο κάστρο Βίττελσμπαχ στο Άιχαχ (βορειοδυτικά του Μονάχου) και δώρησε το κάστρο Σάιερν στο τάγμα των Βενεδικτίνων, που το μετέτρεψαν σε μοναστήρι. 

Η αδελφή της Χάιλβιχ παντρεύτηκε τον Γκέμπχαρντ Α΄, κόμη του Λόιχτενμπεργκ και έφερε την κυριότητα του Βάλντεκ στον γάμο. Η Χάιλικα του Πέτεντορφ απεβίωσε 67 ετών και τάφηκε στο αββαείο Ένσντορφ.

## Οικογένεια
Παντρεύτηκε το 1116 τον Όθωνα Δ΄ του Βίττελσμπαχ, κόμη του Σάιερν και είχε τέκνα:
* Χέρμαν
* Όθων ΣΤ΄ 1117-1183, παλατινός κόμης της Βαυαρίας, Α΄ δούκας της Βαυαρίας
* Κορράδος π. 1120/05-1200, αρχιεπίσκοπος του Μάιντς και του Σάλτσμπουργκ
* Φρειδερίκος Β΄ απεβ. 1198 ή 1999
* Ουντάλριχ απεβ. 1179
* Όθων Ζ΄ απεβ. 1189, παλατινός κόμης της Βαυαρίας
** Όθων Η΄ πριν το 1180-1209, παλατινός κόμης της Βαυαρίας
* Χέντβιχ απεβ. 1174, παντρεύτηκε τον Μπέρτχολντ Γ΄ κόμη του Άντεξ
* Αδελαΐδα, παντρεύτηκε τον Όθωνα Β΄ του Στέφλινγκ

## Πηγές
* Heilika of Lengenfeld at *genealogie-mittelalter.de*

## Παραπομπές


Κατηγορία:Γερμανίδες κόμισσες
Κατηγορία:Πρόσωπα της Μεσαιωνικής Γερμανίας
Αγνή του Λουν

Η **Αγνή**, γερμ. Agnes von Loon (1150 - 1191) από τον Οίκο του Λουν ήταν κόρη τού κόμη τού Λουν και με τον γάμο της έγινε δούκισσα της Βαυαρίας.

## Βιογραφία
Ήταν κόρη τού Λουδοβίκου Α΄ κόμη του Λουν και της Αγνής του Μετς, κόρης τού Φόλμαρ Ε΄ τού Μετς.

Το 1183 απεβίωσε ο σύζυγός της δούκας της Βαυαρίας και η Αγνή ανέλαβε την επιτροπεία τού 10ετούς γιου της Λουδοβίκου Α΄ ως το 1191, οπότε αυτός ενηλικιώθηκε. Έγινε η προστάτιδα τού συγγραφέα Χάινριχ φον Bέλντεκε.

## Οικογένεια
Παντρεύτηκε τον Όθων Α΄ των Βίττελσμπαχ δούκα της Βαυαρίας και είχε τέκνα: 
* Χαϊλίκα Α΄ γενν. 1171, παντρεύτηκε τον Ντίτριχ χαλγκράβο του Βάσενμπουργκ.
* Αγνή 1172-1200, παντρεύτηκε τον Ερρίκο κόμη του Πλάιν.
* Ριχάρδις 1173-1231, παντρεύτηκε τον Όθωνα Α΄ κόμη του Χέλρε.
* Λουδοβίκος Α΄ 1173-1231, δούκας της Βαυαρίας.
* Χαϊλίκα Β΄ γενν. 1176, παντρεύτηκε τον Άντελμπερτ Γ΄ κόμη του Ντιλλίνγκεν.
* Ελισάβετ γενν. 1178, παντρεύτηκε τον Μπέρτολντ Β΄ κόμη του Βόμπουργκ.
* Σοφία 1170-1238, παντρεύτηκε τον Χέρμαν Α΄ λαντγκράβο της Θουριγγίας.
* Μέχτιλτ/Ματθίλδη 1180-1231, παντρεύτηκε τον Ραπότο Β΄ κόμη το Όρτενμπουργκ.
* Όθων 1169-1181, απεβ. 13 ετών.

## Πηγές
* Agnes von Loonν

## Παραπομπές


Κατηγορία:Οίκος του Βίττελσμπαχ
Λουντμίλλα της Βοημίας

Η **Λουντμίλλα της Βοημίας** (τσεχικά: *Ludmilla*) (απεβ. 14 Αυγούστου 1240) από τον Οίκο των Πρεμυσλιδών ήταν κόρη τού δούκα της Βοημίας και με τους γάμους της έγινε πρώτα κόμισσα τού Μπόγκεν και μετά δούκισσα της Βαυαρίας.

## Βιογραφία
Ήταν η τρίτη κόρη τού Φρειδερίκου δούκα της Βοημίας και της Ελισάβετ των Άρπαντ, κόρης τού Γκέζα Β΄ της Ουγγαρίας. Ο Γκέζα Β΄ ήταν εγγονός της Άννας Διογένισσας και 6ος απόγονος της Θεοφανούς Σκλήραινας, ενώ η σύζυγός του Ευφροσύνη του Κιέβου ήταν τρισεγγονή της Αναστασίας Μονομαχίνας.

Η αδελφή της Ελένη της Βοημίας αρραβωνιάστηκε με τον Μανουήλ Α΄ Κομνηνό Αυτοκράτορα των Ρωμαίων, αλλά δεν παντρεύτηκε ποτέ. Η άλλη αδελφή της σοφία παντρεύτηκε τον Αλβέρτο Α΄ των Βέττιν μάργραβο του Μάισσεν.

## Οικογένεια
Παντρεύτηκε πρώτα τον Αλβέρτο Γ΄ κόμη τού Μπόγκεν και είχε τέκνα:
* Μπέρτολτ Δ΄ απεβ. 1218, κόμης του Μπόργκεν.
* Αλβέρτος Δ΄ απεβ. 1242, κόμης του Μπόγκεν. 
* Ντήπολτ απεβ. 1219, ιεράς στο Ρέγκενσμπουργκ.

Ο Αλβέρτος Γ΄ απεβίωσε το 1197 και η Λουντμίλλα έκανε δεύτερο γάμο με τον Λουδοβίκο Α΄ των Βίττελσμπαχ δούκα της Βαυαρίας και είχε τέκνο:
* Όθων Β΄ 1206-1253, δούκας της Βαυαρίας.

## Πηγές
* Ludmilla de Pšov
* Κόλεϊ, Τσαρλς, BOHEMIA, Medieval Lands, Medieval Lands database, Foundation for Medieval Genealogy

## Παραπομπές


Κατηγορία:Οίκος των Πρεμυσλιδών
Άννα του Γκλόγκαου

Η **Άννα**, πολων. Anna z Głogów (1250/52 - 25 Ιουνίου 1271) από τον Οίκο των Πιαστ-Σιλεσίας ήταν κόρη τού δούκα της Σιλισίας-Γκλόγκαου και με τον γάμο της έγινε δούκισσα της Βαυαρίας.

## Βιογραφία
Ήταν η πρώτη κόρη τού Κορράδου Α΄ δούκα τού Γκλόγκουφ και της Σαλώμης των Πιαστ, κόρης τού Βλάντισλαφ Οντόνιτς δούκα της Μεγάλης Πολωνίας.

## Οικογένεια
Παντρεύτηκε το 1260 τον Λουδοβίκο Β΄ των Βίττελσμπαχ δούκα της Βαυαρίας και είχε τέκνα:
* Μαρία, γενν. 1261, μοναχή στο αββαείο Μαρίανμπουργκ στο Μπόπαρντ. 
* Λουδοβίκος 1267-1290, απεβίωσε 23 ετών σε κονταρομαχία στη Νυρεμβέργη.

## Πηγές
* Earenfight, Theresa (2013). Queenship in Medieval Europe. Palgrave Macmillan.
* Thomas, Andrew L. (2010). A House Divided: Wittelsbach Confessional Court Cultures in the Holy Roman Empire, c.1550-1650. Brill.

## Παραπομπές


Κατηγορία:Οίκος των Πιαστ-Σιλεσίας
Αγνή του Παλατινάτου

Η **Αγνή**, γερμ. Agnes von Pfaltz (1201 - 1267) από τον Οίκο των Γουέλφων ήταν κόρη τού παλατινού κόμη τού Ρήνου και με τον γάμο της έγινε δούκισσα της Βαυαρίας.

## Βιογρραφία
Ήταν η δεύτερη κόρη του Ερρίκου Ε΄ παλατινού κόμη τού Ρήνου και της Αγνής των Χοενστάουφεν, κόρης τού Κορράδου παλατινού κόμη τού Ρήνου.

## Οικογένεια
Παντρεύτηκε το 1222 τον Όθωνα Β΄ δούκα της Βαυαρίας και είχε τέκνα:
* Λουδοβίκος Β΄ 1229-1294, δούκας της (Άνω) Βαυαρίας.
* Ερρίκος ΙΓ΄ 1235-1290, δούκας της (Κάτω) Βαυαρίας.
* Ελισάβετ π. 1227-1273, παντρεύτηκε πρώτα τον Κορράδο Δ΄ Χοενστάουφεν της Γερμανίας και έπειτα τον Μάινχαρντ των Γκορίτσια δούκα της Καρινθίας.
* Σοφία 1236-1289, παντρεύτηκε τον Γκέρχαρντ Δ΄ κόμη του Ζούλτσμπαχ.
* Αγνή π. 1240-π. 1306.

## Πηγές
* Bumke, Joachim (1991). Courtly Culture: Literature and Society in the High Middle Ages. Translated by Dunlap, Thomas. University of California Press.

## Παραπομπές


Κατηγορία:Οίκος των Γουέλφων
No Time to Die (τραγούδι)

Το "**No Time to Die**" είναι τραγούδι από την Αμερικανίδα τραγουδίστρια Μπίλι Άιλις. Είναι το θεματικό τραγούδι για την ομώνυμη ταινία. Το τραγούδι κυκλοφόρησε από την Darkroom και την Interscope Records στις 13 Φεβρουαρίου 2020. Το τραγούδι γράφηκε από την Άιλις και τον αδελφό της Φιννέας Ο'Κόνελ και κατεγράφη σε στούντιο του υπνοδωματίου της. Σε ηλικία 18 ετών η Άιλις είναι ο νεότερος καλλιτέχνης που έχει γράψει και καταγράψει ένα τραγούδι για ταινία Τζέιμς Μποντ.

## Παραπομπές


Κατηγορία:Singles της Interscope Records
Κατηγορία:Τραγούδια του 2020
Κατηγορία:Singles του 2020
Κατηγορία:Τραγούδια γραμμένα για ταινίες
Κατηγορία:Τραγούδια βραβευμένα με Χρυσή Σφαίρα Καλύτερου Πρωτότυπου Τραγουδιού
Κατηγορία:Τραγούδια της Μπίλι Άιλις
Λιπαρή Τρίτη

Η **Λιπαρή Τρίτη** (), ή **Μαρντί Γκρα** αναφέρεται σε εορτές του Καρναβαλιού. Λαμβάνει χώρα 47 μέρες πριν το Πάσχα και η προέλευση της γιορτής είναι γαλλική. Μπορεί να συγκριθεί με το ελληνικό έθιμο της Τσικνοπέμπτης. Στα γαλλικά η ονομασία της εορτής, Mardi Gras, σημαίνει Λιπαρή Τρίτη. Κατά την Λιπαρή Τρίτη συνηθίζεται να καταναλώνεται αυξημένη ποσότητα φαγητού πριν την τελετουργική νηστεία την περίοδο της Σαρακοστής. Παρόμοιες εορτές εντοπίζονται και σε άλλα καθολικά και προτεσταντικά κράτη. Η Λιπαρή Τρίτη εορτάζεται κυρίως στο γαλλόφωνο κόσμο και άλλοτε γαλλόφωνες περιοχές, όπως η Νέα Ορλεάνη.

Κατηγορία:Πολιτισμός της Γαλλίας
Σαν Κουέντιν (αποσαφήνιση)

Η ονομασία **Σαν Κουέντιν** αναφέρεται συνήθως στην Ομοσπονδιακή φυλακή Σαν Κουέντιν, της Καλιφόρνια. Μπορεί επίσης να αναφέρεται σε: 
## Θρησκεία
* Άγιος Κουεντίνος (πέθανε περίπου το 287 μ.χ), Χριστιανός Άγιος της Καθολικής εκκλησίας 
## Γεωγραφία
* Σαν Κουέντιν (Καλιφόρνια), μια μικρή μη ενοποιημένη κοινότητα δίπλα στη φυλακή 
## Κινηματογράφος
* San Quentin, με πρωταγωνιστή τον Χάμφρεϊ Μπόγκαρτ 
* Σαν Κουέντιν (ταινία 1946), σε σκηνοθεσία Γκόρντον Ντάγκλας
Μαργαρίτα του Τυρόλου

Η **Μαργαρίτα**, γερμ. Margarete (1318 - 3 Οκτωβρίου 1369) από τον Οίκο της Γκορίτσια ήταν κόρη του δούκα της Καρινθίας & κόμη τού Τυρόλου και με τους γάμους της έγινε πρώτα μαργραβίνα της Μοραβίας και μετά δούκισσα της Άνω Βαυαρίας. Διαδέχθηκε τον πατέρα της ως κόμισσα τού Τυρόλου (1335-63).

## Βιογραφία
Ήταν το μόνο (επιζόν) τέκνο τού Ερρίκου δούκα της Καρινθίας, λαντγκράβου της Καρνιόλης & κόμη του Τυρόλου και της Αδελαΐδας των Γουέλφων, κόρης τού Ερρίκου Α΄ δούκα του Μπράουνσβαϊγκ-Γκρούμπενχαγκεν.

## Οικογένεια
Παντρεύτηκε πρώτα το 1330 τον Ιωάννη-Ερρίκο του Οίκου του Λουξεμβούργου μάργραβο της Μοραβίας (απεβ. 1375). Δεν απέκτησαν τέκνα. Οι δύο τους δεν είχαν καλές σχέσεις και ένοιωθαν αποστροφή ο ένας για τον άλλον. Η Μαργαρίτα δήλωσε ότι ο γάμος δεν ολοκληρώθηκε και ο Λουδοβίκος Δ΄ της Γερμανίας έβαλε δύο λογίους, που αποφάνθηκαν άκυρο τον γάμο. Τότε ο βασιλιάς την πάντρεψε με τον γιο του.

Έτσι η Μαργαρίτα έκανε δεύτερο γάμο το 1342 με τον Λουδοβίκο Ε΄ δούκα της Άνω Βαυαρίας και είχε τέκνα:
* Μάινχαρντ Γ΄ 1344-1363, δούκας της Άνω Βαυαρίας & κόμης του Τυρόλου. 
* Χέρμανν 1343-1360 απεβ. 17 ετών, δύο κόρες απεβίωσαν σύντομα.

## Πηγές
* Baum, Wilhelm (1994). Margarete Maultasch. Erbin zwischen den Mächten. Graz-Wien-Cologne.

## Παραπομπές


Κατηγορία:Οίκος της Γκορίτσια
Μπράμπτον

Το **Μπράμπτον** () είναι πόλη και δήμος στον Καναδά, στην επαρχία του Οντάριο. Σήμερα αποτελεί πόλη-προάστιο του Τορόντο, στην Ευρύτερη Περιοχή του Τορόντο (GTA). Με τον σημερινό πληθυσμό του, 656.480 κατοίκους το 2021, ο Δήμος του Μπράμπτον είναι ο ένατος σε πληθυσμό δήμος του Καναδά και 77η μεγαλύτερη σε πληθυσμό πόλη σε ολόκληρη τη Βόρεια Αμερική.

Το Μπράμπτον αναγνωρίσθηκε ως χωριό το 1853 με πληθυσμό μόλις 50 κατοίκων. Πήρε το όνομά του από την κωμόπολη Μπράμπτον του Καρλάιλ, στην Κάμπρια της Βόρειας Αγγλίας. Το 1873, φθάνοντας τους 2.000 κατοίκους, το Μπράμπτον του Καναδά αναγνωρίσθηκε ως πόλη. Παλαιότερα ήταν γνωστό ως «Η Πόλη των Λουλουδιών του Καναδά», εξαιτίας της μεγάλης παραγωγής των θερμοκηπίων του. Σήμερα ωστόσο η οικονομία του Μπράμπτον βασίζεται στη μεταποίηση, τα λοτζίστικς, τις τεχνολογίες πληροφοριών και επικοινωνιών, τη βιομηχανία τροφίμων και ποτών, και την παροχή υπηρεσιών. Η μαζική μετανάστευση στον Καναδά έχει αυξήσει εντυπωσιακά τον πληθυσμό του Μπράμπτον μεταπολεμικά, από 10.000 το 1956 σε σχεδόν 600.000 σήμερα.

## Δείτε επίσης
* Κατάλογος πόλεων του Καναδά

## Παραπομπές


## Εξωτερικοί σύνδεσμοι
* Επίσημος ιστότοπος του δήμου

Κατηγορία:Πόλεις του Οντάριο
Ακροβολβός

Ο ***Ακροβολβός*** (*Acrobolbus*) είναι γένος μικρών πρωτόγονων φυτών της ομάδας που αποκαλείται ηπατικά (αγγλ. *liverworts*) και επιστημονικά αντιστοιχεί στη συνομοταξία *Μαρχαντιόφυτα* *(Marchantiophyta)*, παρόμοια με τα βρύα). Το γένος αυτό περιγράφηκε για πρώτη φορά από τον Γερμανό βιολόγο Κρίστιαν Γκότφρηντ Ντάνιελ Νέες φον Έζενμπεκ στο έργο *Synopsis Hepaticarum* (τόμος 5, έτος 1844).

Τα είδη του ακροβολβού αναπτύσσονται σε υγρά εδάφη. Ο βλαστός τους φέρει δύο σειρές ραχιαίων φύλλων, τη μία απέναντι από την άλλη, καθώς και μία σειρά κοιλιακών φύλλων. Τα αρχεγόνια και η σποριόκαψα σκεπάζονται από ένα κάλυμμα, το *μαρσύπιο*, το οποίο βγάζει ριζοειδή μόλις έρθει σε επαφή με το έδαφος. Αυτός είναι και ο βασικότερος τρόπος πολλαπλασιασμού του φυτού.

Σήμερα αναγνωρίζονται γενικά τα παρακάτω 12 είδη ακροβολβού:
* *[[Acrobolbus bispinosus]]*
* *[[Acrobolbus bustillosii]]*
* *[[Acrobolbus campylodontus]]*
* *[[Acrobolbus ciliatus]]*
* *[[Acrobolbus cinerascens]]*
* *[[Acrobolbus excisus]]*
* *[[Acrobolbus lophocoleoides]]*
* *[[Acrobolbus ochrophyllus]]*	
* *[[Acrobolbus saccatus]]*
* *[[Acrobolbus surculosus]]*
* *[[Acrobolbus tenellus]]*
* *[[Acrobolbus titibuensis]]*

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 414

Κατηγορία:Ηπατικά
Μαργαρίτα της Βοημίας (1313-1341)

Η **Μαργαρίτα**, γερμ. Margaret von Böhmen (1313 - 1341) από τον Οίκο του Λουξεμβούργου ήταν πριγκίπισσα της Βοημίας και με τον γάμο της έγινε δούκισσα της Βαυαρίας.

## Βιογραφία
Ήταν η πρώτη κόρη τού Ιωάννη κόμη τού Λουξεμβούργου & βασιλιά της Βοημίας και της Ελισάβετ των Πρευσλιδών, κόρης τού Βεντσέσλαου Β΄ της Βοημίας.

## Οικογένεια
Παντρεύτηκε το 1328 τον Ερρίκο ΙΔ΄ δούκα της Κάτω Βαυαρίας και είχε τέκνα:
* Ιωάννης Α΄ 1329-1340, δούκας της Κάτω Βαυαρίας.

## Πρόγονοι




## Πηγές
* Boehm, Barbara Drake; Fajt, Jiri, eds. (2005). Prague: The Crown of Bohemia, 1347-1437. Yale University Press.



Κατηγορία:Οίκος του Λουξεμβούργου
Ατς (πόλη)

Το **Ατς** (ουγγρ. *Ács*, γερμ. *Atsch*) είναι κωμόπολη της βόρειας Ουγγαρίας, στην Κομητεία Κόμαρομ-Έστεργκομ. Ο πληθυσμός της το 2004 ήταν 7.260 κάτοικοι.

## Γεωγραφία
Το Ατς βρίσκεται στο Διαμέρισμα Κόμαρομ, σε μεσοσταθμικό υψόμετρο 120 μέτρα πάνω από την επιφάνεια της θάλασσας και σε γεωγραφικές συντεταγμένες πλάτος 47°43΄ Βόρειο και μήκος 18°01΄ Ανατολικό. Αυτές αντιστοιχούν στο ανατολικό μέρος της Μικρής Ουγγρικής Πεδιάδας, κοντά στη συμβολή του ποταμού Κόνκο με τον Δούναβη, από τον οποίο απέχει μόλις τρία χιλιόμετρα. Δεδομένου ότι στο σημείο αυτό ο Δούναβης αποτελεί το σύνορο μεταξύ Ουγγαρίας και Σλοβακίας, το Ατς είναι ουσιαστικά ένας παραμεθόριος οικισμός. Επίσης απέχει οκτώ χιλιόμετρα νοτιοδυτικά από την πόλη Κόμαρνο, ενώ η οδική απόστασή της από τη Βουδαπέστη είναι 98,2 χιλιόμετρα (αυτοκινητόδρομος M1).

## Ιστορία
Το Ατς ήταν οικισμός ήδη από τη ρωμαϊκή εποχή, οπότε ήταν ενταγμένος στην Επαρχία της Παννονίας. Υπήρχαν δύο ρωμαϊκά κάστρα στην περιοχή, το *Ad Mures* και το *Ad Statuas*.

Μια πρώιμη μνεία του 13ου αιώνα αποκαλεί τον τόπο *Iwan de As*, ενώ ένα έγγραφο του 1346 τον ονομάζει *Alchy*.

Το 1970 η πόλη ανακηρύχθηκε «μεγάλη κοινότητα» (*Nagyközség*), ενώ την 1η Ιουλίου 2007 ανακηρύχθηκε «πόλη».

## «Αδελφές» πόλεις
Το Ατς είναι «αδελφοποιημένο» με τις παρακάτω τρεις κωμοπόλεις:

*  Ζλάτνα να Οστρόβε της Σλοβακίας
*  Μπράντουτς της Ρουμανίας
*  Στάιναου αν ντερ Στράσε της Γερμανίας.

## Παραπομπές


## Πηγές
* Το λήμμα «Ακς» στη *Νέα Ελληνική Εγκυκλοπαίδεια* «Χάρη Πάτση», τόμος 3

## Εξωτερικοί σύνδεσμοι
*  (στην ουγγρική)
* Χάρτης οδών  (στην ουγγρική)
* Αεροφωτογραφίες του Ατς

Ατς
Ελισάβετ της Σικελίας, δούκισσα της Βαυαρίας

Η **Ελισάβετ**, ιταλ. Elisabeta di Sicilia (1310 - 1349) από τον Οίκο της Βαρκελώνης ήταν πριγκίπισσα της Σικελίας και με τον γάμο της έγινε δούκισσα της Βαυαρίας.

## Βιογραφία
Ήταν η δεύτερη κόρη τού Φρειδερίκου Β΄ της Σικελίας και της Ελεονώρας των Καπετιδών-Ανζού, κόρης τού Καρόλου Β΄ της Νάπολης.

## Οικογένεια
Παντρεύτηκε το 1328 τον Στέφανο Β΄ των Βίττελσμπαχ δούκα της Βαυαρίας και είχε τέκνα:
* Στέφανος Γ΄ 1337-1413, δούκας της Βαυαρίας-Ίνγκολστατ.
* Φρειδερίκος 1339-1393, δούκας της Βυαρίας-Λάντσουτ.
* Ιωάννης Β΄ 1341-1387, δούκας της Βαυαρίας-Μονάχου.
* Αγνή, γενν. 1338, παντρεύτηκε τον Ιάκωβο Α΄ Πουατιέ-Λουζινιάν της Κύπρου.

## Πρόγονοι


## Πηγές
* Cawley, Charles, Her parents' profile, Medieval Lands database, Foundation for Medieval Genealogy,

## Αναφορές


Κατηγορία:Οίκος της Βαρκελώνης
Μικτή Ομάδα (Ιταλία)

Η **Μικτή Ομάδα** () είναι μία κοινοβουλευτική ομάδα του Ιταλικού κοινοβουλίου. Η Μικτή Ομάδα της Βουλής των Αντιπροσώπων αποτελείται από όλους τους βουλευτές που δεν συμμετέχουν σε καμία άλλη κοινοβουλευτική ομάδα, και θεωρείται ως μία βασική προεπιλεγμένη ομάδα. Ομοίως, η Μικτή Ομάδα της Γερουσίας της Δημοκρατίας είναι η βασική ομάδα που αποτελείται από όλους τους γερουσιαστές που δεν συμμετέχουν σε καμία άλλη κοινοβουλευτική ομάδα. 

Τα μέλη των Μικτών Ομάδων μπορούν να σχηματίζουν υποομάδες που να αντικατοπτρίζουν την κομματική τους ιδεολογία. Στη Βουλή απαιτούνται τρεις βουλευτές για τη συγκρότηση μιας υποομάδας, ενώ στη Γερουσία ένας γερουσιαστής αρκεί. 

## Σύσταση
### Βουλή των Αντιπροσώπων

### Γερουσία της Δημοκρατίας

## Παραπομπές

Κατηγορία:Ιταλικά πολιτικά κόμματα
Φαβάρ (αποσαφήνιση)

Η ονομασία **Φαβάρ** είναι γαλλικό επώνυμο και μπορεί να αναφέρεται σε:

## Πρόσωπα
* Ρομπέρ Φαβάρ (1911-2003), Γάλλος ηθοποιός
* Σαρλ-Σιμόν Φαβάρ (1710-1792), Γάλλος θεατρικός συγγραφέας 
* Ζυστίν Φαβάρ (1727-1772), τραγουδίστρια, ηθοποιός και χορεύτρια, σύζυγος του δραματουργού Σαρλ-Σιμόν Φαβάρ

## Ψυχαγωγία
* Μαντάμ Φαβάρ, γαλλική οπερέτα του Ζακ Όφενμπαχ
Αστυνομία

[μικρογραφία|Αξιωματούχος της Γερμανικής Κρατικής Αστυνομίας στο [Αμβούργο. Έχει την θέση του Κυρίου Επικεφαλής της Αστυνομίας με υψηλότερο μισθό, γερμανικά: *Polizeihauptmeister mit Zulage* ]]
Η **αστυνομία** είναι συγκροτημένο σώμα ατόμων το οποίο υπάγεται στο κράτος. Οι αποστολές της αστυνομίας είναι η εξασφάλιση της ασφάλειας, της υγείας και της ακεραιότητας των περιουσιών του πολίτη. Επίσης εργάζονται για την πρόληψη του εγκλήματος και πολιτικών αναταραχών. Οι νόμιμες δυνατότητες των αστυνομικών είναι η σύλληψη και η νόμιμη χρήση βίας. Ο όρος αστυνομία συνήθως αναφέρεται στις αστυνομικές δυνάμεις που ανήκουν σε ένα κυρίαρχο κράτος, οι οποίες έχουν την εξουσία να ασκούν την αστυνομική εξουσία για λογαριασμό του κράτους μέσα σε μια καθορισμένη νομική ή εδαφική περιοχή ευθύνης. Συχνά οι αστυνομικές δυνάμεις είναι ξεχωριστά σώματα από τον στρατό και άλλους οργανισμούς που εμπλέκονται στην υπεράσπιση ενός κράτους κατά των ξένων εισβολέων. Ωστόσο, η χωροφυλακή είναι στρατιωτικό σώμα το οποίο ασχολείται με την αστική αστυνόμευση. Οι αστυνομικές δυνάμεις είναι συνήθως υπηρεσίες του δημόσιου τομέα, οι οποίες χρηματοδοτούνται μέσω της φορολογίας.

## Παραπομπές

Κατηγορία:Ασφάλεια
Κατηγορία:Δημόσια ασφάλεια
Κατηγορία:Εθνική ασφάλεια
Κατηγορία:Νομικά επαγγέλματα
Κατηγορία:Επιβολή του νόμου
Μόμπι Ντικ (αποσαφήνιση)

Το όνομα *[[Μόμπι Ντικ]]* συνηθως αναφέρεται στο μυθιστόρημα του 1851 από τον Χέρμαν Μέλβιλ.

Μπορεί επίσης να αναφέρεται σε:
## Ως Φανταστικός χαρακτήρας
* Μόμπι Ντικ (φάλαινα), η φάλαινα στο μυθιστόρημα
## Στον Κινηματογράφο
* Μόμπι Ντικ (ταινία 1930)
* Μόμπι Ντικ (ταινία) του 1956
* Μόμπι Ντικ (ημιτελής ταινία) του 1971
## Στην Τηλεόραση
* Μόμπι Ντικ (μίνι τηλεοπτική σειρά) του 1998
* Μόμπι Ντικ (μίνι τηλεοπτική σειρά 2011)